**Aftalebrev vedrørende aftalte arbejdshandlinger vedrørende opgørelse af besøgstal, indtægter og forskning**

***Til ledelsen i Museum XX***

De har anmodet om, at vi udfører en opgave om aftalte arbejdshandlinger vedrørende opgørelse af besøgstal, indtægter og forskning til Slots- og Kulturstyrelsen.

Formålet med dette aftalebrev er at bekræfte vores forståelse af indholdet af aftalen og målet med vores arbejde samt arten af og begrænsningerne i det arbejde, som vi vil udføre. Vores arbejde vil blive udført i overensstemmelse med den internationale standard om beslægtede opgaver ISRS 4400 (Ajourført) Opgaver om aftalte arbejdshandlinger og yderligere krav ifølge dansk revisorlovgivning.

Ved udførelsen af opgaven om aftalte arbejdshandlinger vil vi overholde relevante bestemmelser i revisorloven og International Ethics Standards Board for Accountants’ internationale retningslinjer for revisorers etiske adfærd (IESBA Code), herunder principper om integritet, objektivitet, professionel kompetence og fornøden omhu. Vi har aftalt med den engagerende part, at vi ved udførelse af opgaven er uafhængige og overholder uafhængighedskravene i overensstemmelse med International Ethics Standards Board for Accountants’ internationale retningslinjer for revisorers etiske adfærd (IESBA Code).

En opgave om aftalte arbejdshandlinger, som udføres i overensstemmelse med ISRS 4400 (Ajourført) og yderligere krav ifølge dansk revisorlovgivning, indebærer, at vi udfører de arbejdshandlinger, der er aftalt med Dem, samt rapporterer om vores observationer i erklæringen om aftalte arbejdshandlinger. Observationerne er de faktiske resultater af de udførte aftalte arbejdshandlinger.

De bekræfter på egne og andre relevante parters vegne, at arbejdshandlingerne er egnede i forhold til formålet med opgaven. Vi udtaler os ikke om, hvorvidt arbejdshandlingerne er egnede til formålet med opgaven. Opgaven om aftalte arbejdshandlinger vil blive udført under den forudsætning, at Museum XX er ansvarlig for det erklæringsemne, som de aftalte arbejdshandlinger udføres på. Endvidere er denne opgave om aftalte arbejdshandlinger ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed.

De arbejdshandlinger, vi vil udføre, foretages udelukkende med det formål at assistere Dem med at rapportere opgørelsen af besøgstal, indtægter og forskning i henhold til Museumsbekendtgørelsen, bekendtgørelse nr. 1745 af 30. december 2024. Vores erklæring vil således blive stilet til Dem, og erklæringen kan være uegnet til andet formål.

Vores erklæring vil alene være tiltænkt Dem og Slots- og Kulturstyrelsen og må ikke anvendes af eller distribueres til andre parter.

Vi har aftalt at udføre følgende arbejdshandlinger og afgive en erklæring til Dem om de observationer, vores arbejde leder frem til:

* Se vedhæftede erklæringsskabelon for formulering af de aftalte arbejdshandlinger.

Arbejdshandlingerne udføres mellem [dato] og [dato].

**Vores erklæring om aftalte arbejdshandlinger**

Vi vil som led i opgaven afgive vores erklæring, som vil beskrive de aftalte arbejdshandlinger og observationerne fra de udførte arbejdshandlinger [indsæt relevant henvisning til forventet form og indhold af erklæringen om aftalte arbejdshandlinger].

**Honorar**

[Indsæt beskrivelse om honoraraftale]

**Ansvarsbegrænsning**

[Indsæt beskrivelse om ansvarsbegrænsning – foreligger dette ikke, så slettes hele afsnittet inkl. overskriften.]

**Tidsfrister**

Hvis der er opsat tidsfrister for, hvornår opgaven skal udføres og/eller tidspunkt for aflevering af opgaven, noteres det.

**Anvendelse af eksterne parter**

Hvis der skal gøres brug af eksterne parter, skal dette noteres her.

**Bekræftelse af aftalen**

Dette aftalebrev vil blive opdateret, når der sker ændringer i relation til opgavens indhold eller andre relevante forhold, der måtte være en følge af ændring i lovgivning eller standarden om assistance, eller vi af andre grunde finder det relevant. Aftalen er derfor gældende, indtil den opsiges af en af parterne, eller [Revisionsfirma] sender et nyt aftalebrev.

[Vi forudsætter, at Museum XX accepterer vores forretningsbetingelser, som er vedlagt denne aftale. Vi tillader os at betragte underskriften på dette aftalebrev som udtryk for, at forretningsbetingelserne er læst og accepteret.]

De bedes venligst underskrive og returnere en kopi af dette aftalebrev som udtryk for Deres bekræftelse og accept af aftalerne vedrørende vores opgave, herunder af de konkrete arbejdshandlinger, som vi har aftalt at udføre, og at disse er passende i forhold til formålet med opgaven.

[By, den xx. xxxxxx 20xx]

[Revisionsfirma]

CVR-nr. ]XX XX XX XX]

[Revisors navn]

[Statsautoriseret/Registreret revisor]

Bekræftet og godkendt på vegne af Museum XX af:

[By, den / 20xx]

[Navn og titel]